ตร.เผยอยู่ระหว่างระบุตัวตนแว้นซิ่งยกล้อหน้าวัดพระแก้ว จ่อแจ้งข้อหาขับขี่รถประมาท
ผบก.น.1 เผยอยู่ระหว่างระบุตัวตนแว้นซิ่งยกล้อหน้าวัดพระแก้ว เตรียมดำเนินคดี ขับขี่รถประมาทหวาดเสียว และแข่งรถในทางสาธารณะ ระบุจุดดังกล่าวไม่เคยมีกลุ่มเด็กแว้นมาประลองความเร็วกันมาก่อน29 ก.ค.2562 จากกรณีมีผู้เผยแพร่วิดีโอคลิปขณะที่กลุ่มรถจักรยานยนต์ จำนวน 2 คัน กำลังยกล้อหน้าโชว์บริเวณหน้าวัดพระศรีรัตนศาสดาราม หรือวัดพระแก้ว ถนนหน้าพระลาน แขวงพระบรมมหาราชวัง เขตพระนคร กรุงเทพฯ จนเกิดกระแสวิพากษ์วิจารณ์ถึงความเหมาะสมนั้นล่าสุดวันนี้ (29 ก.ค.62) รายงานว่าพล.ต.ต.เสนิต สำราญสำรวจกิจ ผบก.น.1 กล่าวว่า เมื่อช่วงกลางดึกคืนที่ผ่านมา หลังจากที่เจ้าหน้าที่ตำรวจทราบเรื่องว่ามีการแข่งรถจักรยานยนต์ในบริเวณดังกล่าว ทางเจ้าหน้าที่ตำรวจก็นำกำลังไปตรวจสอบทันที และได้จัดการไม่ให้มีการแข่งรถกันเด็ดขาด และได้ควบคุมตัวผู้ที่อยู่ในเหตุการณ์ จำนวน 2 คน มาทำการว่ากล่าวตักเตือน แต่ไม่ได้ดำเนินคดี เนื่องจากทั้ง 2 คนยังไม่ได้กระทำการแข่งรถ เพียงแต่จอดรถอยู่ในเหตุการณ์เท่านั้น ส่วนผู้ที่ขี่รถทั้ง 2 คนที่ปรากฏอยู่ในคลิปวิดีโอที่มีการยกล้อรถจักรยานยนต์นั้น ขณะนี้อยู่ระหว่างระบุตัวตน เมื่อทราบตัวก็จะนำตัวมาแจ้งข้อกล่าวหา ขับขี่รถประมาทหวาดเสียว และแข่งรถในทางสาธารณะ ดำเนินการตามกฎหมายต่อไปจุดดังกล่าวไม่เคยมีกลุ่มเด็กแว้นมาประลองความเร็วกันมาก่อน แต่ในพื้นที่มีการจัดทำซุ้มเฉลิมพระเกียรติ พระบาทสมเด็จพระเจ้าอยู่หัว รวมไปถึงการจัดไฟบริเวณโดยรอบ จึงทำให้มีประชาชนมาถ่ายรูปกันเป็นจำนวนมาก ก่อนที่จะมีกลุ่มวัยรุ่นที่ขับขี่รถจักรยานยนต์มาแล้วท้าทายกัน จนนำไปสู่การแข่งรถด้วยความคึกคะนอง จนปรากฏเป็นคลิปดังกล่าว ผบก.น.1 กล่าว
ผบก.น.1 เผยอยู่ระหว่างระบุตัวตน แว้นซิ่งยกล้อหน้าวัดพระแก้ว เตรียมดำเนินคดี ขับขี่รถประมาทหวาดเสียว และแข่งรถในทางสาธารณะ ระบุจุดดังกล่าวไม่เคยมีกลุ่มเด็กแว้นมาประลองความเร็วกันมาก่อน 29 ก.ค.2562
รถจักรยานยนต์,เด็กแว้น,วัดพระแก้ว